શનિવારે સમગ્ર દેશમાં કરવા ચોથની હર્ષોલ્લાસ સાથે ઉજવણી કરવામાં આવી . ઉત્તર ભારતીય રાજ્યો સહિત સમગ્ર દેશમાં કરવા ચોથની ઉજવણી કરવામાં આવી . મહિલાઓએ પતિના લાંબા આયુષ્ય માટે ઉપવાસ રાખ્યું અને પતિઓ સાથે ચાંદ જોઈ વ્રત પૂર્ણ કર્યું . કરવા ચોથનો પર્વ હોય અને તેમાં બૉલીવુડ કઈ રીતે બાકી રહી જાય . દરેક તહેવારમાં ઉત્સાહભેર ભાગ લેતાં બૉલીવુડે કરવા ચોથની પણ શાનદાર ઉજવણી કરી હતી . બૉલીવુડ અભિનેત્રીઓએ પણ સામાન્ય મહિલાઓની જેમ પોતાના સુહાગના લાંબા આયુષ્યની કામના કરતા આ વ્રત રાખ્યું . ઐશ્વર્યા રાય બચ્ચન , જયા બચ્ચન , શિલ્પા શેટ્ટી , શ્રીદેવી , કિરણ ખેર સહિતની બૉલીવુડ હસ્તીઓએ પતિઓ સાથે ચાંદ જોઈ કરવા ચોથનું વ્રત પૂર્ણ કર્યું . અમિતાભ બચ્ચનના જુહુ ખાતેના બંગલે કરવા ચોથની ઉજવણી કરવામાં આવી , તો અનિલ કપૂરના ઘરે પણ કરવા ચોથ ઉજવવામાં આવી . કરવા ચોથ પ્રસંગે લેખક ચેતન ભગત અને બીજી અનેક હસ્તીઓએ પોતાની પત્ની માટે વ્રત રાખવાનો સંકલ્પ પણ કર્યો . ટ્વિટર વડે પણ બૉલીવુડ હસ્તીઓએ કરવા ચોથના અભિનંદન પાઠવ્યાં . અભિનેત્રી પ્રિયંકા ચોપરાએ કરવા ચોથને પોતાનો મનપસંદ પર્વ ગણાવ્યો અને કહ્યું , ‘પોતાના પ્રેમ માટે કરવા ચોથનું વ્રત રાખનાર તમામ મહિલાઓને કરવા ચોથના અભિનંદન . ' અભિનેત્રી દિવ્યા દત્તે પણ પોતાના ફૅન્સને કરવા ચોથના અભિનંદન પાઠવ્યાં . ચાલો તસવીરોમાં જોઇએ બૉલીવુડનું કરવા ચોથ સેલિબ્રેશન :